CELEX: 32016R1120
Language: mt
Date: 2016-07-11 00:00:00
Title: Regolament tal-Kummissjoni (UE) 2016/1120 tal-11 ta' Lulju 2016 li jemenda l-Anness IV tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b'rilevanza għaż-ŻEE)

12.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 187/1
            
         REGOLAMENT TAL-KUMMISSJONI (UE) 2016/1120
   tal-11 ta' Lulju 2016
   li jemenda l-Anness IV tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikolari l-Artikolu 31(2) tiegħu,
   Billi:
   
               (1)
            
            
               Il-Carbon Black huwa awtorizzat bħala kolorant fil-kożmetiċi skont l-entrata 126 tal-Anness IV tar-Regolament (KE) Nru 1223/2009. Il-Kumitat Xjentifiku dwar is-Sikurezza tal-Konsumatur (l-“SCCS”) wettaq valutazzjoni tar-riskju tal- Carbon Black (nano) u fit-12 ta' Diċembru 2013 (2), adotta opinjoni li fiha kkonkluda li l-użu tal-Carbon Black fil-forma nanostrutturata tiegħu (b'daqs tal-partikula primarja ta' 20 nm jew akbar), b'konċentrazzjoni ta' mhux iktar minn 10 % w/w, bħala kolorant fil-prodotti kożmetiċi ma jippreżenta l-ebda riskju ta' effetti ta' ħsara lill-bniedem wara l-applikazzjoni tiegħu fuq ġilda b'saħħitha u intatta.
            
         
               (2)
            
            
               Barra minn hekk, f'opinjoni oħra tat-23 ta' Settembru 2014 għall-kjarifika tat-tifsira tat-terminu “applikazzjonijiet/prodotti sprej” għall-forom nano tal-Carbon Black CI 77266, tad-Diossidu tat-Titanju u tal-Ossidu taż-Żingu (3), l-SCCS indika li l-opinjoni tiegħu dwar il-Carbon Black (nano) ma japplikax għal applikazzjonijiet li jistgħu jwasslu biex il-pulmuni tal-konsumatur jiġu esposti għan-nanopartikoli tal-Carbon Black permezz tan-nifs.
            
         
               (3)
            
            
               Il-konklużjonijiet tal-SCCS japplikaw għall-Carbon Black (nano) bi profil ta' purità u impurità definit. Barra minn hekk, il-kriterji tal-purità stabbiliti għall-Carbon Black mhux nano m'għadhomx aġġornati u għandhom jitneħħew, billi d-Direttiva tal-Kummissjoni 95/45/KE (4) tħassret mid-Direttiva 2008/128/KE (5). Dawk il-kriterji għandhom jiġu ssostitwiti bil-kriterji applikabbli għall-Carbon Black (nano).
            
         
               (4)
            
            
               Fid-dawl tal-opinjonijiet tal-SCCS imsemmija hawn fuq, il-Kummissjoni tqis li il-Carbon Black (nano) (skont l-ispeċifikazzjonijiet tal-SCCS) għandu jkun awtorizzat għall-użu bħala kolorant fil-prodotti kożmetiċi sa konċentrazzjoni massima ta' 10 % w/w, għajr f'applikazzjonijiet li jistgħu jwasslu għall-esponiment tal-pulmuni tal-utent aħħari permezz tan-nifs.
            
         
               (5)
            
            
               Il-Kummissjoni tqis li l-Anness IV tar-Regolament (KE) Nru 1223/2009 għandu jiġi emendat sabiex jiġi adattat għall-progress tekniku u xjentifiku.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
            
         ADOTTAT DAN IR-REGOLAMENT:
   Artikolu 1
   L-Anness IV tar-Regolament (KE) Nru 1223/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Lulju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 342, 22.12.2009, p. 59.
   
      (2)  SCCS/1515/13 Reviżjoni tal-15 ta' Diċembru 2015, http://ec.europa.eu/health/scientific_committees/consumer_safety/docs/sccs_o_144.pdf
   
      (3)  SCCS/1539/14 Reviżjoni tal-25 ta' Ġunju 2015, http://ec.europa.eu/health/scientific_committees/consumer_safety/docs/sccs_o_163.pdf
   
      (4)  Id-Direttiva tal-Kummissjoni 95/45/KE tas-26 ta' Lulju 1995 li tistabbilixxi kriterji speċifiċi ta' purezza dwar kuluri li jintużaw fl-ikel (ĠU L 226, 22.9.1995, p. 1).
   
      (5)  Id-Direttiva tal-Kummissjoni 2008/128/KE tat-22 ta' Diċembru 2008 li tippreskrivi l-kriterji speċifiċi tal-purità ta' sustanzi ta' taħlil għall-użu fl-ikel (ĠU L 6, 10.1.2009, p. 20).
   
      ANNESS
      L-Anness IV tar-Regolament (KE) Nru 1223/2009 huwa emendat kif ġej:
      
         
                     Numru ta' referenza
                  
                  
                     Identifikazzjoni tas-sustanza
                  
                  
                     Kundizzjonijiet
                  
                  
                     Kliem li jrid jintuża fil-kundizzjonijiet tal-użu u fit-twissijiet
                  
               
                     Isem Kimiku
                  
                  
                     Numru tal-indiċi tal-kulur/Isem fil-Glossarju tal-Ingredjenti Komuni
                  
                  
                     Numru CAS
                  
                  
                     Numru tal-KE
                  
                  
                     Kulur
                  
                  
                     Tip ta' prodott, Partijiet tal-ġisem
                  
                  
                     Konċentrazzjoni massima fi preparazzjoni lesta għall-użu
                  
                  
                     Oħrajn
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     “126
                  
                  
                     Carbon black
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Iswed
                  
                  
                      
                  
                  
                      
                  
                  
                     Purità > 97 %, bil-profil ta' impurità li ġej: kontenut tal-irmied ≤ 0,15 %, total ta' kubrit ≤ 0,65 %, total ta' PAH ≤ 500 ppb u benżo(a)piren ≤ 5 ppb, dibenż(a,h)antraċen ≤ 5 ppb, total ta' As ≤ 3 ppm, total ta' Pb ≤ 10 ppm, total ta' Hg ≤ 1 ppm.
                  
                  
                      
                  
               
                     126a
                  
                  
                     Carbon black
                  
                  
                     77266 (nano)
                     Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Iswed
                  
                  
                      
                  
                  
                     10 %
                  
                  
                     M'għandux jintuża f'applikazzjonijiet li jistgħu jwasslu biex il-pulmuni tal-utent aħħari jkunu esposti permezz tan-nifs.
                     Huma permessi biss in-nanomaterjali bil-karatteristiċi li ġejjin:
                     
                                 —
                              
                              
                                 Purità > 97 %, bil-profil ta' impurità li ġej: kontenut tal-irmied ≤ 0,15 %, total ta' kubrit ≤ 0,65 %, total ta' PAH ≤ 500 ppb u benżo[a]piren ≤ 5 ppb, dibenż(a,h)antraċen ≤ 5 ppb, total ta' As ≤ 3 ppm, total ta' Pb ≤ 10 ppm, total ta' Hg ≤ 1 ppm;
                              
                           
                                 —
                              
                              
                                 Daqs tal-partikuli primarji ≥ 20 nm.”